## *О Б Я В А*

*съгласно изискванията на чл. 4, ал. 2 от Наредбата за условията и реда за   
извършване на ОВОС*

***От: МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ,***

*гр. София, бул. "Христо Ботев" №55, ЕИК 831909905.*

*чрез Областна дирекция „Земеделие“ Монтана*

*Информирам засегнатото население, че МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ, гр. София има следното инвестиционно предложение: Възнамерява да изгради обект:* ***"Ремонтно-възстановителни работи на каменната облицовка на мокрия откос на стената на язовир „Огоста“ и на повредените участъци на облицовката на отводящия канал след основния изпускател" с подобекти:***

***1. "Възстановяване на частично компрометирани зони по водния откос"***

***2. "Възстановяване на повредени участъци по отводящия канал, след основния изпускател****"*

**Характеристика на инвестиционното предложение:**

1. Резюме на предложението:

*Инвестиционно предложение е ново и представлява:*

*1. Възстановяване на частично компрометирани зони по водния откос на язовир „Огоста";*

*2. Възстановяване на повредени участъци по отводящия канал, след основния изпускател на язовир „Огоста".*

*Язовир „Огоста" е съществуващо съоръжение и настоящото Инвестиционно предложение третира само отремонтиране на повредени участъци по водния откос и по отводящия канал, след основния изпускател. Не се предвижда промяна в местоположението, геометричните размери и капацитета му.*

*2.* Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив

***1. Възстановяване на частично компрометирани зони по водния откос на язовир „Огоста"***

*Предвижда се ремонт на водния откос само в критичните участъци по водния откос на язовир „Огоста" , като от технологична гледна точка ще се наложи и ремонт на бетоновия път по бермата на кота 190,50 м.*

*Критични зони на пропадане по водния откос са се появили в следствие на процесите на изнасяне на дренажния материал, което от своя страна е предизвикано от големия наклон на откоса и вълновото натоварване. За ремонт на тези участъци са предвидени следните дейности:*

* *Отстраняване на каменната броня в нарушените участъци.*
* *Подравняване и подготовка на основата за полагане на дренажен пласт;*
* *Полагане на дренажен пласт с дебелина 20-23 см.-трошен камък с dср=10cm;*
* *Подреждане на отстранените каменни блокове от бронята.*

*В технологично отношение тази процедура е затруднена от невъзможността за достъп до участъците на подемна и транспортна техника и сравнително голямото тегло на блоковете на каменната облицовка /250-500кг./. Допълнителни технологични усложнения се появяват и от Котата на Водното Ниво в язовира. Не се предвижда изпразване на язовирното езеро, а само понижаване на водното ниво до Кота 182,00м.*

*На етап проектиране са предвидени три технологични схеми за ремонт на облицовката, които да позволят надежден ремонт на участъците по водния откос от Кота Дъно /при различните участъци до Кота 190,80. След избор на строител ще бъде решено кой от тези три способа ще се използва. Най-общо ремонтът е разделен на два технологични етапа:*

*1.1. Етап 1 - Технологична схема №1- Ремонт /на сухо/ от бермата на Кота 190,50 /от Кота 190,50 до Кота 182,00/*

*2.1. Етап 2 - Технологична схема №2 -Ремонт под вода чрез плавателна подемна техника и подводни водолазни дейности /от Кота 182,00 до Кота 170,00/*

*2.2. Етап 2 - Технологична схема №3 - Ремонт на участъка от Кота 182,00 до Кота 170,00 по сух способ с помощта на крачещ багер /алтернатива на ТС№2/*

***Технологична схема №1*** *– Описание:*

*Предвижда се транспортната и подемна техника да се движат по бетоновата берма на Кота 190,50 m до определените за ремонт участъци. По нея ще се придвижва основно автокран с товароподемност до 15т и обхват на стрелата до 20м. Кранът ще е съоръжен с четири-челюстна кофа- грайфер. Допълнително до мястото на строителния участък по бермата ще се транспортират и материали за възстановяване на откосите. Съгласно направените констатации и становища в този си вид бермата не отговаря на изискванията за носимоспособност и следва да бъде укрепена и ремонтирана.*

*Ремонт на технологична берма:*

*От огледа на място е установено, че в голямата си част технологичната берма е с изнесена основа. Вероятно е била изграждана директно върху насипа и под действие на вълновото натоваване част от насипа под нея е изнесена и към момента в голяма си част бетоновите плочи от трасето са наполовина във въздуха.*

*Необходимо е бермата да се ремонтира за да може по нея да се движи подемна и траспортна техника и по този начин да се осъществявава ремонта на участъците от водния откос от брега в обхват до 20м хоризонтално. Това ще даде възможност за ремонтиране на участъците между Кота 190,50 и 182,00.*

*Предвидените действия по ремонт на бермата са следните:*

*• Отстраняване на каменната броня и дренажа в непосредствена близост до и под изровените участъци на рампата.*

* *Оформяне на профил.*
* *Кофриране -едностранно.*
* *При необходимост, отваряне на технологични дупки в съществуващата берма за подаване на бетонов разтвор.*
* *Бетониране с бетон клас C30/37;*
* *Декофриране;*
* *Възстановяване на каменната бронировка и дренажа при контакта с рампата.*

*Възстановяването на дрежана е предвидено да стане посредством каменни матраци с размери с дебелина 23см като по този начин ще се гарантира задържането на дренажния материал и неговата устойчивост на вълновото натоварване при бъдеща експлоатация.*

*След извършване на ремонта по бермата ще се осигури достъп до критичните участъци от водния откос и ще се проведе ремонта по следната технологична схема:*

* *Придвижване на автокран с товароподемност до 15т.*
* *Отстраняване на разместени скални блокове;*
* *Подравняване на откоса;*
* *Полагане на дренажен материал по откоса;*
* *Подреждане на каменната броня в участъка.*

*За участъците, при които нарушаването е разпространено в дълбочина, следва ремонтът да започне отдолу нагоре. В този случай ремонтът на участъците ще започне чрез прилагането на втората технолгична схема.*

***Технологична схема №2*** *- Описание*

*По същество ремонтът на подводната част на откоса е идентичен с ремонта на надводната описана в технологична схема №2.*

*Съществената разлика е, че подемните средства и доставката на материали ще става чрез плавателни средства-кораб /баржа/ с товароподемност до 100т. с монтиран кран с товароподемност 15т и възможност за превоз на скален и дренажен материал. Кранът ще е съоръжен с четири-челюстна кофа-грайфер.*

*Изпълнението на полагането на дренажа под вода ще стане посредством полагане на каменни матраци с дебелина до 23см. При наличие на зони с по-големи изравяния ще се полагат телени сакове с диаметър ф 60см запълнени с дренажен материал. Подготовката на матраците и саковете ще става или на баржата или на брега откъдето ще се транспортират до участъка за ремонт.*

*След полагане на дренажния материал отстранената каменна облицовка ще се върне на място посредством крана и ще се подреди. Контролът ще се извършва от водолазен екип.*

*Работата в определен участък ще започне с точното определяне на границите на участъка подлежащ на ремонт от водолазния екип и проектанта.*

***Технологична схема №3 -*** *Описание*

*Технологична схема №3 е алтернатива на технологична схема № 2, в която се залага възможността, дейностите по ремонт на водния откос от Кота 170,00 до Кота 182,00 да бъдат извършени без необходимост от подводни дейности и плавателни средства. За целта се предвижда източване на язовира до Кота 170,00 при което СМР ще се извършват с крачещ багер по откоса. Технологията за ремонт, материалите и количествата са идентични с тези предвидени в ТС №2.*

*Недостатък на схемата е необходимостта от източване на язовира до Кота МО, което ще доведе до дълъг престой на подязовирната ВЕЦ и възникващите от това загуби от непроизведена електроенергия. Съпроводена с това е и невъзможността за подаване на води за напояване от язовира.*

***2. Възстановяване на повредени участъци по отводящия канал, след основния изпускател на язовир „Огоста".***

*Предвиждат се следните дейности по повредени**участъци:*

* ***Участък №1 - на км 0+026,50***

*Техническото решение за възстановяване на участъка е свързано със запълване на изравянията при контакта между съществуващите бетонови плочи и земния профил. С оглед на осигуряване на плавен преход между бетоновите плочи и земния профил са предвидени два междинни участъка. Първият е с дължина 21,0м и включва полагане на каменни матраци. Вторият е с дължина 19.0 м и включва полагане на геомрежа по земния профил със последващо затревяване.*

* ***Участък №2 - Хидравличен праг на км 0+291,00 и гасителен участък след него****.*

*Този участък е с най-тежки нарушения. Основно те са предизвикани от липсата на енергогасител за гасене на енергията от преливащите водни маси, които в следствие на бурното състояние на течението и евентуални компрометирани фуги и недобре уплътнена основа е довело до изнасяне на и под част от дъното и стените на канала. В резултат облицовъчните плочи са спукани и разрушени. Предвидено е изграждане на стоманобетонов енергогасител в края на участъка.*

* ***Участък №3 - на км 0+500,00.***

*Предвидените дейности в участъка са следните:*

- *Отбиване на строителни води.*

- *Разбиване и изнасяне на деформирани и разрушени бетонови плочи;*

- *Запълване на каверни със земновлажен Бетон C12/15 и оформяне на профил;*

*- Изграждане на стоманобетонова облицовка на профила - Бетон C30/37;*

* ***Участък №4 - Заустване на км 0+672,00****.*

*Предвидените дейности в участъка са следните:*

- *Отбиване на строителни води.*

- *Разбиване и изнасяне на деформирани и разрушени бетонови плочи;*

- *Запълване на каверни със земновлажен Бетон C12/15 и оформяне на трапецовиден профил.*

- *Изграждане на стоманобетонов дънен праг- Бетон C30/37;*

- *Изграждане на стоманобетонова облицовка на профила - Бетон C30/37;*

- *Полагане на габиони за преход между дънен праг и енергогасител на преливника на яз. Огоста;*

*Основните строително монтажни работи са описани по-горе - не се предвиждат взривни работи. Строителните работи ще се извършат през 2019 г.;*

***3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон****:* *Главен архитект на Община Монтана*

***4. Местоположение:*** *(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

*Местоположението е: язовир "Огоста", намиращ се югозападно от гр. Монтана, в непосредствена близост до града. Заема ПИ 48489.25.677 и ПИ 48489.25.676 по кадастралната карта на гр. Монтана;*

*В близост до обекта не ни е известно да има обявени, предложени за обявяване или в процес на проучване защитени територии на растителни и животински видове.*

*Растителният и животински свят извън територията на язовирната стена не се засяга. Няма да се получи промяна на местообитания на животински видове в района. Не се засягат защитени територии и местообитания.*

*Въздействието от предвидените за изпълнение СМР върху компонентите на околната среда ще бъде нищожно малко.*

*Не се очаква трансгранично въздействие.*

*Няма да има промяна в транспортният достъп до язовира.*

***5. Природни ресурси, предвидени за използване по време на строителството и експлоатацията:*** *(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови)*

*- По време на строителството - Основните енергийни източници, които ще се използват са горивата за транспортните средства, ел.енергия, кофражен материал и инертен материал за направа на бетон и скален материал за изграждане на габиони и матраци.*

*- По време на експлоатацията – не ползва природни ресурси;*

***6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води: не се очакват;***

*По време на СМР и експлоатацията на обекта не се очаква замърсяване на компонентите и факторите на околната среда.*

***7. Очаквани общи емисии на вредни вещества във въздуха по замърсители: не се очакват***

***8. Отпадъци, които се очаква да се генерират и предвиждане за тяхното третиране:***

*- По време на строителството – възстановителни СМР ще се формират строителни отпадъци (отломки от бетон, дървен материал и други), за които ще се спазват изискванията**за разделно събиране и съхранение по начин, осигуряващ последващото им повторно използване, рециклиране, оползотворяване с цел постигане на целите по чл. 32 от Закона за управление на отпадъците (ЗУО).*

*Рециклируемите отпадъци се предават на лица, притежаващи документ по чл. 35 на ЗУО за дейност с отпадъци R3, R4, R5. Инертните СО, които са подходящи, съгл. чл. 16 на Наредбата, за обратен насип, се подлагат на подготовка за повторна употреба и се влагат като заместващ материал на площадката, ако Строителят/Възложителят имат разрешение за дейности с отпадъци R10, или се предават на лице с документ по чл. 35 на ЗУО за дейност R10;*

*Нерециклируемите неопасни СО се транспортират до най-близкото депо за неопасни или инертни отпадъци, определено от Община Монтана.*

*Не се отделят опасни отпадъци и вещества. На обекта няма да се извършва преработка на отпадъци. На територията му не съществуват депа и стари замърсявания.*

*Битови отпадъци - общи отпадъци от битов характер, опаковки и други. Очаква се количеството им да е минимално.*

*Код и наименование на отпадъка според Наредба №3/01.04.2004г. на МОСВ и МЗ - ДВ бр.44/2004г.:*

* *код 20.03.01 "Смесени битови отпадъци"*

*Смесените битовите отпадъци ще се събират в контейнер със самозатварящи се капаци и ще се депонират на регламентирано сметище.*

*- По време на експлоатацията - няма;*

***9. Отпадъчни води:*** (*очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/ повърхностен воден обект/водоплътна изгребна яма и др.)*

*За качеството на водата във водоема не са правени изследвания и няма данни за негодност по предназначение. Може да се приеме, че водата отговаря на изискванията за приемник II категория, каквито са водоприемниците в този район.*

*- По отношение на повърхностните води - Не се очаква замърсяване на повърхностните води по време на строителство.*

*- По отношение на подземните води - Подземни води не се използват. Не се заустват отпадъчни води в подземни водни хоризонти.*

*Може да се направи заключението, че ремонтните работи и експлоатацията на язовира няма да окажат отрицателно въздействие върху режима и качествата на подземните и повърхностни води, върху състоянието на водните екосистеми и върху хидроложките и хидрогеоложки условия на района.*

***10. Опасни химични вещества, които се очаква да бъдат налични на площадката на предприятието/съоръжението:*** *не се очакват такива*

Писмени становища и мнения за обществения интерес към инвестиционното предложение се приемат в гр. Монтана 3400, ул.Генерал Столетов1, ет.1, e-mail: odzg@net-surf.net